[{"text_idx": "#000003", "text": "Er hynny, oherwydd y cyfyngiadau Covid oedd yn parhau ar y pryd, doedd modd gwireddu pob rhan o\u2019r dathliad oedd yn cael ei gynllunio, felly penderfynodd y label ddal ati i ddathlu eleni a hynny gyda chlamp o gasgliad o ganeuon newydd ac ailgymysgiadau gan artistiaid y label."}, {"text_idx": "#000004", "text": "Ers 28 Ionawr mae I KA CHING wedi bod yn rhyddhau sengl newydd bob wythnos gan un o artistiaid y label. Y cyntaf o\u2019r rhain oedd cyfyr Candelas o \u2018Y Gwylwyr\u2019 gan Bra\u0302n oedd yn cynnwys Nest Llywelyn o\u2019r band o\u2019r 1970au yn canu ar y fersiwn newydd."}, {"text_idx": "#000006", "text": "Nawr, mae\u2019r holl senglau ar gael ar ffurf albwm sydd allan ar record feinyl."}, {"text_idx": "#000007", "text": "Casgliad o un ga\u0302n ar bymtheg i ddathlu pen-blwydd label recordiau I KA CHING yn ddeg oed ydy I KA CHING X ac roedd cyfle i glywed pob un ohonynt yn cael eu chwarae ar raglen arbennig gan Huw Stephens ar BBC Radio Cymru wythnos diwethaf"}, {"text_idx": "#000009", "text": "Er gwaetha\u2019r marathon o senglau sydd wedi\u2019u rhyddhau, a phenllanw hynny gyda\u2019r casgliad, mae\u2019r label yn dal i edrych tua\u2019r dyfodol, fel yr eglura un o\u2019r rheolwyr."}, {"text_idx": "#000010", "text": "\u201cMae\u2019n anodd credu bod \u2018na ddeg mlynedd wedi pasio er i ni gychwyn y label, ac allai wir ddim egluro pa mor falch yda ni o allu bod wedi cyd-weithio efo gymaint o artistiaid anhygoel\u201d meddai Gwion Schiavone, sef sylfaenydd ac un o reolwyr Recordiau I KA CHING."}, {"text_idx": "#000011", "text": "\u201cMae\u2019n gwestiwn amhosib pan fydd rhywun yn gofyn beth yw fy hoff release neu artist o\u2019r label, ond yr ateb onest yw \u2018yr un diwethaf i ni ryddhau\u2019 oherwydd y mwynhad da ni yn cael efo pob un."}, {"text_idx": "#000012", "text": "\u201cFelly mwynhewch y casgliad yma, release gorau eto gan y label... am y tro beth bynnag. Ymlaen i\u2019r ddegawd nesaf!\u201d"}]